Maart | 2018 | Poerdezmerdez
O goeie fok!
Nee, rerig? Hierdie selfde man adverteer website ontwikkeling en hosting …
22 Donderdag Mar 2018
Net vir ingeval julle nog gewonder het …
Ok, so hier het menz bietjie uit die bed uit geval …
PS: Hier gekry.
21 Woensdag Mar 2018
*jy is gewaarsku!*
… maar die grappies wat hieroor deur die kantoor gevlieg het, was terselfdertyd moer funny en bietjie sick puppy …
vir mense wat moeg is vir kollegas wat te veel praat
uniform = overall met leervoorskoot waarop staan: Ons gaan NOU braai …
as iemand van binne die kis klop: Nee, Frikkie, man. Wat’s jou storie? Die oond is klaar aan … *wedge deur van buite af toe*
gas + hout + vleis = braai
herwinde goud uit tande en juweliersware (piercings): word dit saam met die as in die boksie gegooi of is dit ‘n werksvoordeel?
die pay is bietjie min … dalk is daar ander perks soos metaalherwinning van rugoperasies en so?
sit jy een vette en 2 dunnes saam sodat die verbranding eweredig sal wees? en hoe verdeel jy dan die as? (vir nie-privaat verassings)
So na aanleiding van Woestynkind se Kaapse draaie-post, dinge waaroor menz wonder of beleef of geleer het:
die ontmoeting van ‘n Uno en ‘n voetganger teen spoed is veel meer as waarop die red neck-drywer gereken het
adrenalien is ‘n wonderlike ding: die gestampte voetganger spring op en hol om die Uno toe die drywer op hom afstorm
as jy met jou klein dogtertjie op jou skoot op die passasiersitplek voor in die Uno ry, vir wie moet jy kwaad wees as iets gebeur en sy kry seer?
moet die kommissaris van SARS wat die land se geld invorder, nie ‘n onbesproke en skitterblink rekord hê eerder as ‘n skitterblink bankrekening nie?
ons weet eintlik fokkol – sien hier en foto onder
hoekomdefok kom so baie mense se honde uit en hol in die strate rond? Menz is hiper (anaal) besorg oor waar die honde en kinders is as daar ‘n voertuig of ‘n hek op die erf beweeg.
15 Donderdag Mar 2018
Die flight attendant of die hond se baas?
Menz volg toe mos ‘n link van FB af om te sien waaroor dit gaan …
En kom hier uit … nou as Dr Oz dit mos endorse, dan moet dit fantasties wees!
Nê? Dis mos nou ‘n ding … volg verder om te sien waar die catch in kom …
Fok, dit klink te goed om waar te wees …
En almal verloor so lekker gewig en lyk en voel soveel jonger …
Sodra jy op “Get a free sample” kliek, kom daar sulke blokkies op waar jy jou adres moet in tik, en DAN …
R91.00 is nie te bad vir ‘n “gratis” produk nie, right ….
Lees die klein skrif by “other details” …
Bo en behalwe dat jy R91.00 vir aflewering gaan betaal, gaan dit jou ook
R13 756.00 ELKE MAAND
kos om (as jy gelukkig is) hierdie pille te kry wat heelwaarskynlik net suiker in kapsules is …
Dis die duurste fokken suiker waarvan ek in my lewe nog gehoor het …. dertienfokkenduisendfokkenrandperfokkenmaand!!!!
Hmmmm … vat maar eerder die tyd en lees ALLES. En moenie die multibiljoen$ verslankingspil-industrie glo nie …
Fok, watse scam volgende?
Die week in Suid Afrika …
Fok, die mensdom is siek.
14 Woensdag Mar 2018
Om soveel van jou lewe op so ‘n manier te spandeer?
09 Vrydag Mar 2018
Julle moet ophou bitch & moan oor vet en diets en klein klere. Julle posts het menz gister so opgewerk dat menz gisteraand binge eating toegepas het. Net om ook unhappy te kan wees oor kos en klere en vet.
Dit het begin met Steers burgers en Spur sous oor die chips. Toe beweeg ons oor na cupcakes met lekker icing en eindig toe met Snowballs van Spar saam met laaste koffie. En Smarties tussen-in. Nou is menz ongelukkig oor lekker eet en oordadigheid en menzseMan (wat sy Smarties met menz gedeel het) se suiker is sky high. En dis alles julle skuld.
Menz sal maar eerder die res van menz se week in prentjies oordra:
En dis dan al.
06 Dinsdag Mar 2018
Dis hoe menz nog altyd oor oefening gevoel het. Menz het netbal vir die A span op skool gespeel tot in standerd 9 (ja, menz is so oud dat dit toe nog standerds was en nie grade nie) en het die oefening deel gehaat. As hoofdoel was dit nie vreeslik nodig om rond te hol nie, so menz kon nie die nodigheid daarvan insien nie.
Fokweet, as die sportperiodes op Dinsdae en Donderdae eers begin met “hol vir my om die blok en maak gou”, dan het moed na skoene gesak in menz se gemoed. Menz was altyd heel laaste en heel rooiste in die gesig. Toe al reeds gewigtig – of te wel duidelik.
Dan is begin met lynspel. Staan agter die buitelyn en hol na die 1ste lyn toe wat jy sien. Raak. Fluitjie, Terug na beginpunt. Fluitjie. Hol na 1ste lyn toe, raak, terug, hol na 2de lyn toe, RAAK, terug na beginpunt. Hoekomdefok 60 girls elke keer aan die lyn moes raak, aan ELKE lyn moes RAAK, verstaan menz nou nog nie. “RAAK aan die lyn, juffroutjie!” Fok, menz het MOS aan die lyn geraak, watdefok is nou die issue? “Jy moet aan die lyn vat, dame, ek wil sien dat jou vingers RAAK!” Fluitjie. Weer. Raak aan die donnerse lyn. Terug. Fluitjie. Hol. RAAK. Fluitjie. Terug. Tot ad nauseum. Tot menz wens die ou draak wil die fokken fluitjie insluk sodat ons vroeg kan klaar maak.
Dit was menz se trots om van elke plek in die sirkel af, te kan doel. Elke keer. Al moes menz terug tree en op een been balanseer soos ‘n dronk flamink. Jip, ten spyte van die fokken lyn wat 3000 keer in elke oefening gefokkenRAAK moes word, was dit lekker.
And then life happended. Menzsepa besluit dat die netbal te veel aandag van menz se studies aftrek en dus verloor menz toe die kans om vir die 1ste span in matriek te kon doel. Wat seker maar bestem was, want die ander skole se verdedigers was moerlank. So lank dat menz maar vir hulle kon vra hoe lyk die weer daarbo …. so lank soos menz nog altyd wou wees, maar nie is nie.
En menz hou nog steeds nie van oefen nie. (Al was menz weer vanmore in die gym – ten minste oefen menz alleen en het nie nodig om fokkenlaaste aangestrompel te kom nie …)